32.		Žaloba o určenie neplatnosti vydedenia
			[§ 469a ods. 1 písm. b) ObZ]
Okresný súd
Pekná ul. č. 59
949 01 Nitra
Žalobkyňa:
Emília Horvátová, rodená Mináriková, učiteľka, bytom v Nitre, Hviezdna ul. č. 15
Žalovaný:
Stanislav Minárik, hrobár, bytom v Nitre, Krátka ul. č. 5
Vec:	Žaloba o určenie, že dôvod vydedenia žalobkyne nie je daný
I.
Moja matka Jana Mináriková, ktorá zomrela 5. 4. 2022, ma listinou zo dňa 25. 3. 2021 vydedila. Ako dôvod vydedenia uviedla, že som neprejavovala o ňu skutočný záujem, ktorý som ako dcéra prejavovať mala. Matka v listine o vydedení zároveň určila, že dôsledky vydedenia sa vzťahujú aj na mojich potomkov, takže jediným dedičom zo zákona by bol po nej žalovaný, ktorý je mojim bratom.
Dôkaz:
–	Výsluch účastníkov
–	Listina o vydedení zo dňa 25. 3. 2021
–	Spis Okresného súdu v Nitre č. .............................
II.
V označenej listine uvedený dôvod vydedenia neobstojí. Vzťahy medzi mnou a matkou boli vždy dobré. Navštevovala som matku podľa možnosti dva až trikrát do týždňa, často sme spolu trávili celé soboty a nedele. Vzťahy medzi nami sa narušili na konci roku 2020, kedy sa prisťahoval k matke po rozvode svojho manželstva žalovaný. Zrejme pod jeho vplyvu začala sa matka starať do môjho rodinného života a vytýkať mi, že sa o ňu málo starám. Na Vianoce roku 2020 ma matka obvinila pred rodinou, že som jej ukradla zlatý prsteň, ktorý nemohla nájsť. Vyhlásila, že si nepreje, aby som k nej chodila a vyzvala ma, aby som okamžite opustila jej byt. Po tomto incidente som jej poslala niekoľko listov, v ktorých som ju žiadala, aby ma prijala. O sprostredkovanie stretnutia s matkou som požiadala aj tetu Júliu Hrdú, všetko bezvýsledne. Matka ma odmietala prijať, naďalej bez príčiny ma ohovárala a odkázala mi, že moju pomoc vôbec nepotrebuje. Ja som k takémuto správaniu matky však nedala žiadnu príčinu. Bola som pripravená kedykoľvek sa s ňou stretnúť, vysvetliť si veci a pomáhať jej v prípade potreby ako predtým.
Dôkaz:
–	Výsluch svedkyne Júlie Hrdej, bytom v Trenčíne, Moyzesovej ul. č. 25
–	Výsluch účastníkov
III.
Z uvedených dôvodov v dedičskom konaní vedenom na Okresnom súde v Nitre č. ......................... som namietala, že dôvod vydedenia uvedený matkou v listine o vydedení z 25. 3. 2021 nezodpovedá skutočnosti a že zákonné dôvody pre moje vydedenie nie sú dané.
Rozhodnutím Okresného súdu v Nitre zo dňa 8. 7. 2023 č. ............................................ mi bolo doporučené, aby som do 30 dní podala na súde túto žalobu.
Dôkaz:
–	Spis Okresného súdu v Nitre č. ...............................
IV.
Navrhujem preto, aby súd vydal tento
rozsudok:
Súd určuje, že dôvody vydedenia žalobkyne jej matkou Janou Minárikovou zomrelou 5. 4. 2022, uvedené v liste o vydedení z 25. 3. 2021, nie sú dané.
Žalovaný je povinný zaplatiť žalobkyni náhradu trov konania do troch dní.
V Nitre 9. 9. 2023
	žalobkyňa
Poznámka
Súdnu poplatok za žalobu je stanovený Sadzobníkom súdnych poplatkov (príloha zákona č. 71/1992 Z. z. v platnom znení.